Βρυξέλλες, 16.11.2004

COM(2004) 760 τελικό

2003/0302 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης EK σχετικά με την

Κοινή θέση που καθόρισε το Συμβούλιο σχετικά με την έκδοση κανονισμού του Ευρωπαϊκού Κοινοβουλίου και του Συμβουλίου περί όρων πρόσβασης στα δίκτυα μεταφοράς αερίου

2003/0302 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟσύμφωνα με το άρθρο 251, παράγραφος 2, δεύτερο εδάφιο της συνθήκης EKσχετικά με την

Κοινή θέση που καθόρισε το Συμβούλιο σχετικά με την έκδοση κανονισμού του Ευρωπαϊκού Κοινοβουλίου και του Συμβουλίου περί όρων πρόσβασης στα δίκτυα μεταφοράς αερίου

1- ΙΣΤΟΡΙΚΟ ΤΟΥ ΦΑΚΕΛΟΥ

+++++ TABLE +++++

2- ΣΚΟΠΟΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Η παρούσα πρόταση για κανονισμό του Ευρωπαϊκού Κοινοβουλίου και του Συμβουλίου συνιστά συμπληρωματικό μέτρο ως προς την οδηγία 2003/55/ΕΚ σχετικά με τους κοινούς κανόνες για την εσωτερική αγορά φυσικού αερίου και την κατάργηση της οδηγίας 98/30/ΕΚ. Σκοπός της πρότασης είναι ο καθορισμός ελάχιστων απαιτήσεων για τους όρους πρόσβασης στα δίκτυα μεταφοράς αερίου.

Από την πείρα που έχει αποκτηθεί, μεταξύ άλλων στο πλαίσιο του Φόρουμ των ρυθμιστικών αρχών αερίου της ΕΕ που πραγματοποιήθηκε στη Μαδρίτη, προκύπτει ότι το ποιοτικό άνοιγμα της αγοράς είναι εξίσου σημαντικό με το ποσοτικό άνοιγμα της αγοράς. Παρότι με την οδηγία 2003/55/ΕΚ δεν θα ανοίξει πλήρως η αγορά πριν τον Ιούλιο του 2007, οι όροι για την πρόσβαση των τρίτων μερών στο δίκτυο των κρατών μελών μακράν απέχουν από το να εξασφαλίζουν ισότιμους όρους ανταγωνισμού. Τόσο στην οδηγία 2003/55/ΕΚ όσο και στον προτεινόμενο κανονισμό αναγνωρίζεται η καίρια σημασία της πρόσβασης τρίτων μερών ως βασικού εργαλείου για το άνοιγμα της αγοράς και την πρόκληση ανταγωνισμού. Ωστόσο, ενώ στην οδηγία απλώς ορίζονται στόχοι, ο κανονισμός στοχεύει στη θέσπιση ορισμένων ελάχιστων απαιτήσεων προς πλήρωση όσον αφορά το καίριο αυτό στοιχείο της οδηγίας, δηλαδή τους όρους πρόσβασης στο δίκτυο μεταφοράς.

3- ΠΑΡΑΤΗΡΗΣΕΙΣ ΕΠΙ ΤΗΣ ΚΟΙΝΗΣ ΘΕΣΕΩΣ

Εξαιρουμένων των ζητημάτων που εκτίθενται στο σημείο 4.4., η κοινή θέση ανταποκρίνεται πλήρως στην πρόταση της Επιτροπής ως προς την ουσία. Ορισμένες άλλες αλλαγές που επέφερε το Συμβούλιο και το Ευρωπαϊκό Κοινοβούλιο αποσαφηνίζουν τις διατάξεις του κανονισμού όσον φορά την συνέπεια με την οδηγία 2003/55/ΕΚ ή συμπληρώνουν τις διατάξεις αυτές.

Τα κράτη μέλη όχι μόνο αναγνώρισαν ότι είναι αναγκαίος ο κανονισμός καθαυτός, αλλά και το γεγονός ότι το πεδίο εφαρμογής πρέπει να επεκταθεί πέραν αμιγώς διασυνοριακών ζητημάτων, ούτως ώστε να αποφευχθεί στρέβλωση του ανταγωνισμού και διακριτική μεταχείριση.

4- ΛΕΠΤΟΜΕΡΗ ΣΧΟΛΙΑ ΤΗΣ ΕΠΙΤΡΟΠΗΣ

4.1 Τροπολογίες που έγιναν αποδεκτές από την Επιτροπή και ενσωματώθηκαν πλήρως ή εν μέρει στην κοινή θέση

Τροπολογία 1: Η τροπολογία αυτή είναι αποδεκτή επειδή επισημαίνει την ανάγκη να αντιμετωπιστούν οι εναπομένοντες φραγμοί στο εμπόριο.

Τροπολογία 3: Η τροπολογία αυτή επισημαίνει την ανάγκη διαβούλευσης και συνεργασίας μεταξύ της Επιτροπής και του ενδιαφερόμενου κλάδου, επί της οποίας συμφωνεί η Επιτροπή.

Τροπολογία 4: Το αποδεκτό μέρος αυτής της τροπολογίας συμβάλλει στη διευκρίνιση.

Τροπολογία 7: Ο προτεινόμενος ορισμός για τους "χρήστες του δικτύου" διευκρινίζει και απλουστεύει χωρίς να περιορίσει το εύρος του ορισμού που πρότεινε η Επιτροπή.

Τροπολογία 12: Με την τροπολογία αυτή ευθυγραμμίζεται το κείμενο με τις αντίστοιχες διατάξεις της οδηγίας 2003/55/ΕΚ. Λαμβάνεται επίσης υπόψη το γεγονός ότι σε ορισμένα κράτη μέλη υφίσταται ήδη κάποιος βαθμός ανταγωνισμού μεταξύ αγωγών. Τέλος, με την τροπολογία αναγνωρίζεται ότι είναι αναγκαίο να καταρτιστούν τιμολόγια τα οποία λαμβάνουν επίσης υπόψη ότι θα πρέπει να διευκολυνθούν οι επενδύσεις στις υποδομές καθώς και οι επενδύσεις που αποσκοπούν σε ροή αερίου ανεμπόδιστη από την ποιότητα ή άλλα μέτρα διαλειτουργικότητας.

Τροπολογία 13: Η σύγκλιση των δομών τιμολόγησης και των μηχανισμών εξισορρόπησης θα διευκόλυνε και θα βελτίωνε τους όρους εμπορίας.

Τροπολογία 15: Το ζήτημα αυτό θα μπορούσε να αφεθεί στην αγορά, δεδομένου ότι θα ήταν προς συμφέρον των διαχειριστών του συστήματος μεταφοράς (ΔΣΜ) να διαθέτου στην αγορά όσο το δυνατόν μεγαλύτερη δυναμικότητα.

Τροπολογία 18: Η τροπολογία αυτή καλύπτει ένα σημαντικό ζήτημα που συζητήθηκε στη διαδικασία της Μαδρίτης. Θα προστατεύει τους ΔΣΜ από κινδύνους που συνεπάγεται η ασύμφορος συμπεριφορά χρηστών του δικτύου ή αναξιόπιστων χρηστών του δικτύου.

Τροπολογίες 19, 26 και 32: Οι τροπολογίες αυτές συμβάλουν στη διευκρίνιση.

Τροπολογίες 20 και 39: Οι τροπολογίες βασίζονται στις εθελοντικές κατευθυντήριες γραμμές ορθής πρακτικής για την πρόσβαση τρίτων μερών που συμφωνήθηκαν στη Μαδρίτη και αποκαθιστούν την ορθή ισορροπία μεταξύ των απαιτήσεων ανταγωνιστικής αγοράς και ασφάλειας εφοδιασμού.

Τροπολογία 21: Είναι σημαντικό να οριστεί το χρονοδιάγραμμα εντός του οποίου η αχρησιμοποίητη δυναμικότητα πρέπει να προσφέρεται σε μη διακοπτόμενη βάση. Ειδάλλως, οι χρήστες του δικτύου δεν θα μπορούσαν να αξιοποιούν αυτή την υπηρεσία, εάν η προθεσμία ενημέρωσης δεν θα τους παρέχει τη δυνατότητα να αντιδράσουν.

Τροπολογία 23: Η δημοσίευση της διαμόρφωσης των τιμολογίων και της μεθοδολογίας που την διέπει καθώς και πληροφορίες σχετικές με τη δομή των τιμολογίων αποτελεί σαφή απαίτηση διαφάνειας και χρειάζεται ούτως ώστε να καταστεί δυνατός ο ανταγωνισμός και να αποφευχθούν ακατάλληλα και μη δίκαια τιμολόγια.

Τροπολογία 25 μεσαίο μέρος: Η έγκριση των σχετικών σημείων του συστήματος μεταφοράς για τα οποία πρέπει να δημοσιεύονται πληροφορίες κατόπιν διαβουλεύσεων με τους χρήστες του δικτύου θα εξασφάλιζε την δημοσίευση πληροφοριών για τα σημεία που είναι τα αντιπροσωπευτικότερα στην αγορά.

Τροπολογία 28: Η τροπολογία αυτή συμφωνεί με τη διατύπωση των κατευθυντηρίων γραμμών που συμφωνήθηκαν στη Μαδρίτη. Έχει ενσωματωθεί ως προς την ουσία, παρότι το Συμβούλιο έχει άλλαξει την διατύπωση για λόγους νομικής σαφήνειας και συντακτικής συνέπειας.

Τροπολογία 29: Τα εναρμονισμένα καθεστώτα εξισορρόπισης είναι σημαντικά για να καταστεί δυνατή η ανεμπόδιστη ροή αερίου και η ανάπτυξη των αγορών άμεσης παράδοσης (spot).

Τροπολογία 34: Η τροπολογία αυτή συνιστά χρήσιμη συμπλήρωση και ανταποκρίνεται στις αντίστοιχες διατάξεις του κανονισμού (ΕΚ) 1228/2003.

Τροπολογία 36: Η τροπολογία αυτή συμβάλλει στην αύξηση της απόδοσης του έργου της Επιτροπής και εκλογικεύει τα καθήκοντα υποβολής έκθεσης από την Επιτροπή.

Τροπολογία 38: Η συμμετοχή των χρηστών του δικτύου στην κατάστρωση τυπικών συμβάσεων και κωδικών δικτύου θα αναβάθμιζε την πρακτική αξία και δυνατότητα εφαρμογής τους.

Τροπολογίες 40 και 41: Οι τροπολογίες αυτές βασίζονται στις εθελοντικές κατευθυντήριες γραμμές που συμφωνήθηκαν στη Μαδρίτη. Οι χρήστες του δικτύου πρέπει να γνωρίζουν πώς επηρεάζεται η διαθεσιμότητα της συμβατικής δυναμικότητας, ούτως ώστε να λαμβάνουν τα απαραίτητα μέτρα για να ανταποκρίνονται στις ανάγκες των πελατών τους υπό τις επικρατούσες συνθήκες. Εν προκειμένω, το επίπεδο διαφάνειας πρέπει να είναι το υψηλότερο δυνατό.

4.2 Τροπολογίες που έγιναν αποδεκτές από την Επιτροπή και δεν ενσωματώθηκαν στην κοινή θέση

Καμία

4.3 Τροπολογίες που απορρίφθηκαν από την Επιτροπή και δεν ενσωματώθηκαν στην κοινή θέση

Τροπολογίες 1 και 4: Δεν μπορούν να γίνουν αποδεκτά από την Επιτροπή τα μέρη των τροπολογιών αυτών που σημαίνουν ότι το πεδίο εφαρμογής του κανονισμού θα περιοριστεί στο διασυνοριακό εμπόριο. Οποιοσδήποτε περιορισμός του πεδίου εφαρμογής της οδηγίας στο διασυνοριακό εμπόριο θα καθιστούσε αδύνατη την επίτευξη των βασικών στόχων του κανονισμού. Ο περιορισμός του πεδίου εφαρμογής του κανονισμού στο διασυνοριακό εμπόριο δεν θα παρέχει τη δυνατότητα να εξασφαλίσει ο κανονισμός τις απαραίτητες ισότιμες συνθήκες ανταγωνισμού όσον αφορά τους όρους πρόσβασης, ιδίως στα κράτη μέλη όπου υπάρχουν περισσότεροι του ενός διαχειριστές του συστήματος μεταφοράς. Τα θέματα που πραγματεύεται ο κανονισμός αφορούν όλα τα δίκτυα αερίου και δεν περιορίζονται στους αγωγούς διασύνδεσης. Ο περιορισμός του πεδίου εφαρμογής του κανονισμού στο διασυνοριακό εμπόριο θα τον καθιστούσε, κατά συνέπεια, σχεδόν άχρηστο.

Τροπολογίες 2, 5 και 6, 1ο μέρος: Με την τροπολογία αυτή δημιουργείται η εσφαλμένη εντύπωση ότι μόνον η διασυνοριακή μεταφορά αερίου θα οδηγήσει σε εντονότερο ανταγωνισμό σε όλη την ΕΕ, ενώ τούτο θα μπορούσε να επιτευχθεί με αύξηση του πλήθους των συμμετεχόντων στην αγορά που είναι να θέση να προμηθεύουν αέριο σε όλη την ΕΕ (δηλαδή εντός των κρατών μελών και διασυνοριακά). (βλ. επίσης σχόλια στις τροπολογίες 1 και 4).

Τροπολογία 6, 2ο μέρος: Με την τροπολογία αυτή περιορίζεται το πεδίο εφαρμογής του κανονισμού στους διαχειριστές συστημάτων μεταφοράς που ορίζονται στην οδηγία 2003/55/ΕΚ. Τούτο θα οδηγούσε ενδεχομένως στον αποκλεισμό περιφερειακών συστημάτων μεταφοράς και, άρα, δεν θα εξασφάλιζε ίσες συνθήκες ανταγωνισμού όσον αφορά τους όρους πρόσβασης στα δίκτυα μεταφοράς.

Τροπολογία 8: Στην τροπολογία αυτή δεν γίνεται σαφής διάκριση μεταξύ της πρωτογενούς και δευτερογενούς αγοράς που αποτελεί υπόβαθρο του κανονισμού. Η τροπολογία αυτή θα άφηνε περιθώρια για παρανοήσεις όσον αφορά το άρθρο 8 με τίτλο " Επορία δικαιωάτων δυναικότητας ", που σημαίνει τις δευτερογενείς αγορές.

Τροπολογία 9 και 10: Οι ορισμοί που δίδονται σαυτές τις τροπολογίες δεν αφορούν όρους που απαντώνται στο κείμενο και, κατά συνέπεια, δεν χρειάζονται ορισμοί.

Τροπολογία 11: Ο ορισμός των "σχετικών σημείων" πρέπει να περιέχεται στις κατευθυντήριες γραμμές που επισυνάπτονται στον κανονισμό, ούτως ώστε να καταστεί δυνατή η ευέλικτη και ταχεία προσαρμογή στις εξελίξεις της αγοράς. Οι εγκαταστάσεις αποθήκευσης έχουν εσκεμμένως εξαιρεθεί από το πεδίο εφαρμογής του κανονισμού δεδομένου ότι τα ιδιαίτερα χαρακτηριστικά και απαιτήσεις ρύθμισης θα απαιτούσαν ιδιαίτερη προσέγγιση.

Τροπολογία 14: Θα ήταν δύσκολο ή και αδύνατο να εφαρμοστεί στην πρακτική η τροπολογία λόγω της γενικόλογης διατύπωσης.

Τροπολογία 16: Τα θέματα που πραγματεύεται η τροπολογία αυτή είναι εκτός του πεδίου εφαρμογής του κανονισμού.

Τροπολογία 17: Σκοπός της τροπολογίας αυτής είναι να υποχρεούνται οι επιχειρήσεις που κατέχουν δικαιώματα δυναμικότητας να προσφέρουν αναξιοποίητη δυναμικότητα στη δευτερεύουσα αγορά. Παρότι η Επιτροπή συμμερίζεται τους στόχους και τις προθέσεις που διατυπώνονται σαυτή την τροπολογία, θεωρεί όμως ότι, όσον αφορά τις υπάρχουσες συμβάσεις, τα οικονομικά κίνητρα θα ήταν πιο αποτελεσματικά. Το θέμα των νέων συμβάσεων πραγματεύεται το άρθρο 5 παράγραφος 2.

Τροπολογία 22: Με την τροπολογία αυτή θα καθιερωθεί σημαντικός βαθμός διακριτικής ευχέρειας όσον αφορά το τι θα πρέπει να θεωρείται "παρατεταμένη και σημαντική συμβατική συμφόρηση". Επιπλέον, με την τροπολογία αυτή ενδέχεται να αποδυναμωθούν οι σχετικές διατάξεις του κειμένου της Επιτροπής. Αξίζει να επισημανθεί ότι ενώ οι υφιστάμενες συμβάσεις πρέπει - για νομικούς λόγους - να αντιμετωπίζονται κατά διαφορετικό τρόπο, είναι θεμελιώδους σημασίας στις νέες συμβάσεις να λαμβάνεται υπόψη το γεγονός ότι η αποθησαύριση δυναμικότητας δεν είναι αποδεκτή σε μια ανταγωνιστική αγορά και ότι πρέπει να εφαρμόζεται η αρχή της «εκμετάλλευσης ή στέρησης της δυναμικότητας» (use-it-or-lose-it).

Τροπολογία 24: Με την τροπολογία αυτή δεν προστίθεται κανένα νέο στοιχείο. Ο ορισμός των «σχετικών σημείων» περιέχεται στο άρθρο 6 παράγραφος 3 και στο παράρτημα.

Τροπολογία 25 πρώτο και τελευταίο μέρος: Τα σημεία για τα οποία θα πρέπει να δημοσιεύονται πληροφορίες πρέπει να πραγματεύεται αποκλειστικώς το άρθρο 6 παράγραφος 3 χάριν σαφήνειας. Λόγω του μεγάλου πλήθους σημείων εξόδου σε ορισμένα συστήματα μεταφοράς, είναι σημαντικό να αναφέρεται τουλάχιστον το ποσοστό σημείων εξόδου για τα οποία θα πρέπει να δημοσιεύονται πληροφορίες. Η απαίτηση αυτή προβλέπεται στο παράρτημα.

Τροπολογία 27: Λόγω των μεγάλων διαφορών μεταξύ των ευρωπαϊκών συστημάτων μεταφοράς, η τροπολογία αυτή είναι μάλλον πρόωρη. Το μέγεθος του συστήματος, οι εγκαταστάσεις αποθήκευσης και άλλα μέσα ευελιξίας που διαθέτει ο διαχειριστής συστήματος μεταφοράς ενδεχομένως να προκαθορίζουν τις δυνατότητές του ως προς την εξισορρόπιση των υπηρεσιών. Επιπλέον, η αναφορά συστημάτων εξισορρόπισης με βάση την αγορά είναι πολύ φιλόδοξη, δεδομένου ότι στην αγορά αερίου της ΕΕ υπάρχουν διαφορετικά συστήματα που βασίζονται στην αγορά.

Τροπολογία 30: Η τροπολογία αυτή ενδέχεται να αποτελέσει έναυσμα προς τη λανθασμένη κατεύθυνση, να περιορίσει τα μέτρα που πρέπει να ληφθούν ώστε να υπάρχουν διαβουλεύσεις και θα μπορούσε να αναιρέσει την εμπλοκή των ρυθμιστικών αρχών που θεωρείται απαραίτητη για να εξασφαλιστούν αμερόληπτες και διαφανείς διαδικασίες σύναψης συμβάσεων.

Τροπολογία 31: Η τροπολογία αυτή θα είχε ως αποτέλεσμα να μην είναι δυνατή η κατάλληλη διαδικασία διαβούλευσης με τη βιομηχανία, θέμα που η Επιτροπή θεωρεί ύψιστης σημασίας.

Τροπολογία 35: Παρότι η Επιτροπή έχει επανειλημμένως δηλώσει την πρόθεσή της να συνεχίσει τη διαδικασία στενών διαβουλεύσεων με τη βιομηχανία και τους καταναλωτές αερίου, δεν θα ήταν ορθό από θεσμική άποψη να δεσμευθεί για διεξαγωγή διαβουλεύσεων με επιτροπή που έχει συσταθεί σύμφωνα με τους κανόνες επιτροπολογίας.

Τροπολογία 37: Για ορισμένα κράτη μέλη εξακολουθούν να ισχύουν αποκλίσεις από την οδηγία 98/30/ΕΚ. Για να εξασφαλιστεί η συνεπής εφαρμογή της κοινοτικής νομοθεσίας, ιδίως των άρθρων 22, 27 και 28 της οδηγίας 2003/55/ΕΚ, και των διατάξεων του εν λόγω κανονισμού, είναι απαραίτητες παρεκκλίσεις και εξαιρέσεις από την εφαρμογή του κανονισμού, δεδομένου ότι ο κανονισμός συμπληρώνει ορισμένες από τις διατάξεις της οδηγίας, από την οποία έχουν τη δυνατότητα να παρεκκλίνουν τα εν λόγω κράτη μέλη.

Τροπολογία 42: Για τεχνικούς λόγους που σχετίζονται με τις συνθήκες πίεσης στο δίκτυο, οι οποίες υπόκεινται σε αλλαγές σχετικώς βραχυπρόθεσμα, για τις δημοσιευμένες δυναμικότητες συχνά χρειάζεται περαιτέρω επιβεβαίωση προτού συναφθεί σύμβαση. Αυτό ισχύει ιδίως για τις μακροπρόθεσμες υπηρεσίες και τις υπηρεσίες με σύντομη προειδοποίηση.

4.4. Τροπολογίες που απορρίφθηκαν από την Επιτροπή και ενσωματώθηκαν στην κοινή θέση

Τροπολογία 33: Η Επιτροπή θεωρεί χρήσιμο να επισημάνει το δικαίωμα των ευρωπαίων πολιτών και επιχειρήσεων να προσφεύγουν στο Δικαστήριο των Ευρωπαϊκών Κοινοτήτων, όταν χρειάζεται. Ωστόσο, όταν το Συμβούλιο προσάρμοσε το άρθρο 11 στις απαιτήσεις του προτεινόμενου κανονισμού, διέγραψε πλήρως τις παραγράφους 2, 3, 4 και 5 του άρθρου 11, πράγμα που σημαίνει ότι ενσωμάτωσε την τροπολογία 33 του Κοινοβουλίου. Η Επιτροπή αποδέχεται αυτή την προσέγγιση του Συμβουλίου, η οποία ευθυγραμμίζει τις διατάξεις του κανονισμού.

4.5. Αλλαγές που επέφερε το Συμβούλιο

Έχουν διαγραφεί οι ορισμοί "νεοεισερχόμενοι στην αγορά" και "μικρός παίκτης" που περιλαμβάνονταν στο άρθρο 2 παράγραφοι 23 και 24 της αρχικής πρότασης της Επιτροπής. Αυτό είναι αποδεκτό από την Επιτροπή επειδή η βασική ιδέα των "νεοεισερχόμενων στην αγορά" και των "μικρών παικτών" είναι επαρκώς σαφείς. Ωστόσο, οι διατάξεις σχετικά με τους νεοεισερχόμενους στην αγορά έχουν διατηρηθεί στο κείμενο του κανονισμού.

Στο άρθρο 9 παράγραφοι 1 και 2, το Συμβούλιο περιόρισε το πεδίο εφαρμογής της διαδικασίας επιτροπολογίας που είχε προτείνει η Επιτροπή. Το Συμβούλιο διέγραψε οτιδήποτε δεν καλύπτεται από τις κατευθυντήριες γραμμές που επισυνάπτονται στον κανονισμό. Διατήρησε μόνο όσα θέματα πραγματεύονται ήδη οι επισυναπτόμενες κατευθυντήριες γραμμές. Τα θέματα που αφαιρέθηκαν από το Συμβούλιο είναι δυνατόν να αντιμετωπιστούν σε μεταγενέστερο στάδιο, δηλαδή όταν υποβληθεί η έκθεση σύμφωνα με το άρθρο 30 της οδηγίας 2003/55/ΕΚ (2η οδηγία για την εσωτερική αγορά).

Για να αποφευχθεί η εντύπωση ότι για οποιαδήποτε από τις κατευθυντήριες γραμμές που επισυνάπτεται στον κανονισμό απαιτείται τυποποίηση ή εναρμόνιση σε όλη την ΕΕ, το Συμβούλιο προσέθεσε νέα παράγραφο (άρθρο 9 παράγραφος 3) ώστε να διευκρινίσει αυτό το θέμα. Η Επιτροπή ποτέ δεν είχε την πρόθεση να ορίσει ότι οι προϋποθέσεις και όροι πρόσβασης στο δίκτυο θα πρέπει να τυποποιηθούν σε κοινοτικό επίπεδο, αλλά τον καθορισμό ελάχιστων προτύπων σχετικά με την πρόσβαση στο δίκτυο. Για το λόγο αυτό, το κείμενο του άρθρου 9 παράγραφος 3 είναι αποδεκτό από την Επιτροπή.

Χάριν συνέπειας με την οδηγία 2003/55/ΕΚ, το Συμβούλιο εισήγαγε το άρθρο 16 με τίτλο "Παρεκκλίσεις και εξαιρέσεις". Οι διατάξεις του άρθρου αυτού θα εξασφαλίσουν τη συνεκτική εφαρμογή της κοινοτικής νομοθεσίας. Το άρθρο 16 του κανονισμού δεν υπερβαίνει το πεδίο εφαρμογής των παρεκκλίσεων που έχουν ήδη οριστεί στην οδηγία 2003/55/ΕΚ, αλλά παρέχει στα κράτη μέλη που τυγχάνουν παρέκκλισης βάσει του άρθρου 28 της οδηγίας 2003/55/ΕΚ το δικαίωμα να αιτούνται προσωρινή απόκλιση από την εφαρμογή του εν λόγω κανονισμού, που υπόκειται στην έγκριση από την Επιτροπή.

Τέλος, η Επιτροπή αποδέχθηκε να αρχίσει να ισχύει ο κανονισμός ένα έτος μετά την ημερομηνία που είχε αρχικώς προταθεί. Επιπλέον, αποδέχθηκε να μην τροποποιηθούν πριν από την 1η Ιανουαρίου 2007 οι κατευθυντήριες γραμμές που επισυνάπτονται στον κανονισμό. Επειδή η Επιτροπή θεωρεί ότι οι κατευθυντήριες γραμμές που περιλαμβάνονται στο παράρτημα του κανονισμού είναι πλήρεις, περιεκτικές και εξελιγμένες ώστε να ανταποκρίνονται δεόντως στις απαιτήσεις της αγοράς, αποδέχθηκε επίσης αυτήν την πρόταση.

5- ΣΥΜΠΕΡΑΣΜΑ

Η Επιτροπή θα προτιμούσε να αρχίσει να ισχύει ο κανονισμός το 2005, αλλά θεωρεί ότι η πολιτική συμφωνία που εγκρίθηκε στις 10 Ιουνίου (με ειδική πλειοψηφία) και η επακόλουθη κοινή θέση που εκδόθηκε στις 12 Νοεμβρίου 2004 θα μπορούσαν να ανταποκριθούν πλήρως στους στόχους που προβλέπονται στον κανονισμό. Για το λόγο αυτό, η Επιτροπή υποστηρίζει την κοινή θέση.

Παράρτημα

Πρόταση κανονισμού περί όρων πρόσβασης στα δίκτυα μεταφοράς αερίου

Δήλωση της Επιτροπής

Η αποθήκευση και η πρόσβαση σε εγκαταστάσεις αποθήκευσης δεν εμπίπτουν στο πεδίο εφαρμογής του παρόντος κανονισμού.

Κατά συνέπεια, η αποθήκευση και η πρόσβαση σε εγκαταστάσεις αποθήκευσης δεν θα αποτελέσουν αντικείμενο των κατευθυντηρίων γραμμών που προβλέπονται στο άρθρο 9 παράγραφος 1 του κανονισμού ή, μετά την τροποποίηση, στο άρθρο 9 παράγραφος 2 του παρόντος κανονισμού.